Ναός του Αγίου Βαλεντίνου (Κίντριχ)

Ο Ναός του Αγίου Βαλεντίνου (πλήρης ονομασία Βασιλική των Αγίων Διονυσίου και Βαλεντίνου) είναι ναός γοτθικού ρυθμού, ο οποίος βρίσκεται στο Κίντριχ, στο κρατίδιο της Έσσης, στη Γερμανία. Το 2010 ονομάστηκε ελάσσονα βασιλική. 

Ο ναός 
Ο Ναός του Αγίου Βαλεντίνου χτίστηκε στα τέλη του 15ου αιώνα. Εκείνη την εποχή στους περισσότερους ναούς δεν υπήρχαν στασίδια και οι πιστοί παρακολουθούσαν τη λειτουργία όρθιοι. Στη συγκεκριμένη εκκλησία, επειδή προσέρχονταν και πολλοί επιληπτικοί, καθώς ο Άγιος Βαλεντίνος θεωρείται και προστάτης των ανθρώπων που πάσχουν από επιληψία, υπήρχαν ξύλινα στασίδια, που διασώζονται μέχρι σήμερα. Πολλά από αυτά φέρουν διακοσμητικά στοιχεία, όπως λουλούδια, και επιγραφές σε γοτθικό αλφάβητο. Σε ένα από τα στασίδια είναι σκαλισμένο σε σπειρωματική διάταξη, με κεφαλαία γράμματα, ένα ποίημα, (Gerechtigkeitsspirale -Σπείρα της δικαιοσύνης), έργο του ξυλουργού Έρχαρτ Φάλκενερ (Erhart Falckener), από το 1510.Kremer, Werner (2010). 500 Jahre Laiengestühl 1510 – 2010 in der St. Valentinuskirche Kiedrich im Rheingau geschaffen von Erhart Falckener. Kiedrich.Το ποίημα διαβάζεται από το κέντρο προς τα έξω:

 Γερμανικά Ελληνικά Η δικαιοσύνη υποφέρει στη μεγάλη ανάγκη
Η αλήθεια χτυπιέται μέχρι θανάτου
Η πίστη έχει χάσει τη μάχη
Τα ψέματα αυξάνονται πάρα πολύ
Αυτό εξαγριώνει τον Κύριο τον Θεό μας
Ω ανθρωπότητα σταμάτα
Προκειμένου να μη χαθείς για πάντα
Δόξασε τη δικαιοσύνη 

Η κεντρική είσοδος του ναού βρίσκεται στη δυτική πλευρά του κτιρίου. Στο τύμπανο πάνω από την πόρτα υπάρχει ανάγλυφη απεικόνιση της Ανάληψης και της Στέψης της Παναγίας. Το εκκλησιαστικό όργανο του ναού είναι ένα από τα παλαιότερα σωζόμενα εκκλησιαστικά όργανα, που συνεχίζουν να χρησιμοποιούνται μέχρι σήμερα.McLachlan, Gordon (2004). The Rough Guide to Germany. Rough Guides. σελ. 401 Στον ναό υπάρχει και ένα ξύλινο, επιχρυσωμένο άγαλμα της Παναγίας, που χρονολογείται το 1330. 

Φωτογραφίες 


Παραπομπές

Κατηγορία:Εκκλησίες στη Γερμανία